नैन में स्वप्न अनगिन सजाये हुये सांझ का दीप पथ में जलाये हुये बाट जोहा करी आस की कोकिला गीत लाये हवा, गुनगुनाये हुये  हों गज़ल की बहर में बंधे कुछ हुये कुछ लिये सन्तुलन के नये काफ़िये एक ही ध्येय हो, एक सन्देश हो प्रीत की अल्पनायें सजी हैं प्रिये  पर उठे ही नहीं हैं हवा के कदम दिन निरन्तर हुये हैं गरम पर गरम पांव फ़ैलाये बस मौन पसरा रहा प्यास मृग सी बढ़ाती रही है भरम  मेघ का दूत कोई निकल चल पड़े और सन्देश पिघले, जलद से झड़े कामना बस यही आँख में आंज कर मन प्रतीक्षित हुये, जाल पर हैं खड़े  मेघ का दूत कोई निकल चल पड़े, अहा क्‍या बता है और सचमुच ही यहां सीहोर के आस पास के इलाकों में मेघ दूत आ गये हैं ।